افغانستان جمهوررئیسی نینگ بیرینچی اورینباسری سترجنرال عبدالرشید دوستم نینگ دفتری تامانیدن بیریلگن بیاناتده, احمد ضیاء مسعود نینگ وظیفه سیدن برکنار قیلینیشی نینگ عادلانه بیر عمل دن عبارت ایمس لیگی بیلدیریلدی.
اوتگن کونی کیچقرون افغانستان جمهوررئیسی محمد اشرف غنی بیر فرمان آرقه لی, اصلاحات ایش لری و یخشی حکومتچی لیک بوییچه خاص نماینده سی دن عبارت بولگن احمد ضیاء مسعود نی یخشی اصلاحات قیله آلمه گن لیگی سببلی وظیفه سیدن برکنار قیلدی.
جمهوررئیسی اشرف غنی نینگ اوشبو فرمانی گه قرشی بلخ ولایتی نینگ والیسی عطا محمد نور هم عکس العمل کورستدی.
نور, اشرف غنی نینگ نیمه اوچون مسعود نی وظیفه سیدن برکنار قیلگن لیگی حقیده معلومات بیریشی کیره ک ایکن لیگی نی بیلدیردی.
بیراق, احمد ضیاء مسعود نینگ اوزی ایسه, بوگون ترتیب له گن مطبوعاتی کنفرانسی جریانیده جمهوررئیسی اشرف غنی بیلن اونینگ آره سیده بیر تعهد نامه امضالنگن لیگی نی بیلدیررایکن, شونده قیلیب جمهوررئیسی نینگ اونی برکنار قیلیش صلاحیتی گه ایگه ایمس لیگی نی معلوم قیلدی.
مسعود, مطبوعاتی کنفرانس نینگ اداغیده جمهوررئیسی نینگ اوشبو عملی نینگ ایچکی اوروش لر گه سبب بولیشی نینگ هم ممکن ایکن لیگی گه دقت قره تدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
